Ούτε η σύναψη της σύμβασης αγοραπωλησίας ούτε η καταβολή του τιμήματος αγοράς μεταβιβάζουν από μόνα τους την κυριότητα του σκάφους, καθώς η αγορά και η μεταβίβαση αποτελούν νομικά ξεχωριστές συναλλαγές. Η μεταβίβαση της κυριότητας ύστερα απο τη σύναψη της σύμβασης αγοράς προϋποθέτει δύο πράγματα: Τη μεταβίβαση του σκάφους αναψυχής στον αγοραστή και την ταυτόχρονη συμφωνία του πωλητή και του αγοραστή ότι η κυριότητα πρέπει να περιέλθει στον αγοραστή κατά τη στιγμή της μεταβίβασης. Η μεταβίβαση του σκάφους γίνεται με την παράδοση της κατοχής του σκάφους, π.χ. με την παράδοση όλων των κλειδιών του σκάφους (η, κατά περίπτωση, παράδοση της θέσης ελιιμενισμού προβλήτας από μόνη της δεν αποτελεί γεγονός παράδοσης της κατοχής του σκάφους). Η νομή και κατοχή του σκάφους  πρέπει  να περιέλθει στον αγοραστή.   Επιπλέον, ο Ελληνικός Αστικός Κώδικας (EΑΚ) προβλέπει διάφορες παραλλαγές της μεταβίβασης που περιγράφεται εδώ, π.χ. περιπτώσεις στις οποίες ο αγοραστής έχει ήδη στην κατοχή του το σκάφος ή το σκάφος βρίσκεται στην κατοχή τρίτου ή γίνεται παρακράτηση κυριότητας από τον πωλητή μέχρι την πλήρη εξόφληση του τιμήματος αγοράς του σκάφους. Εάν έχετε αμφιβολίες σχετικά με τις προϋποθέσεις για την αποτελεσματική μεταβίβαση της κυριότητας, σας συνιστούμε να ζητήσετε νομική συμβουλή.